CELEX: 32005R1553
Language: ro
Date: 2005-09-07 00:00:00
Title: Regulamentul (CE) nr. 1553/2005 al Parlamentului European și al Consiliului din 7 septembrie 2005 de modificare a Regulamentului (CE) nr. 1177/2003 privind statisticile comunitare referitoare la venit și la condițiile de viață (EU-SILC)Text cu relevanță pentru SEE.

Anunţ juridic important

|

32005R1553

Official Journal L 255 , 30/09/2005 P. 0006 - 0008

		20050907Regulamentul (CE) nr. 1553/2005 al Parlamentului European și al Consiliuluidin 7 septembrie 2005de modificare a Regulamentului (CE) nr. 1177/2003 privind statisticile comunitare referitoare la venit și la condițiile de viață (EU-SILC)(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 285 al acestuia,având în vedere propunerea Comisiei,hotărând în conformitate cu procedura prevăzută la articolul 251 din tratat [1],întrucât:(1) Regulamentul (CE) nr. 1177/2003 al Parlamentului European și al Consiliului din 16 iunie 2003 privind statisticile comunitare referitoare la venit și la condițiile de viață (EU-SILC) [2] stabilește cadrul comun pentru producerea sistematică de statistici comunitare referitoare la venit și la condițiile de viață, care include date transversale și longitudinale comparabile și actuale referitoare la venit, precum și la nivelul și componentele sărăciei și excluderii sociale la nivel național și la nivelul Uniunii Europene.(2) Ca urmare a aderării noilor state membre la Uniunea Europeană la 1 mai 2004, este necesar să se completeze anexa II la Regulamentul (CE) nr. 1177/2003, dat fiind că această anexă stabilește pentru fiecare stat membru dimensiunea minimă efectivă a eșantionului care trebuie utilizat în cadrul programului EU-SILC.(3) De asemenea, rezultă că majoritatea noilor state membre și câteva din statele membre existente au nevoie de un timp suplimentar pentru adaptarea sistemelor naționale la metodele și definițiile armonizate utilizate la elaborarea statisticilor comunitare.(4) Prin urmare, Regulamentul (CE) nr. 1177/2003 ar trebui modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 1177/2003 se modifică după cum urmează:1. Articolul 4 alineatul (2) se înlocuiește cu următorul text:"(2) Prin derogare de la alineatul (1), Republica Cehă, Germania, Cipru, Letonia, Lituania, Ungaria, Malta, Țările de Jos, Polonia, Slovenia, Slovacia și Regatul Unit pot începe culegerea anuală de date transversale și longitudinale în 2005.Această autorizare se acordă cu condiția ca statele membre în cauză să furnizeze date comparabile pentru 2004 în ceea ce privește indicatorii transversali comuni ai Uniunii Europene, care au fost adoptați de Consiliu înainte de 1 ianuarie 2003 în cadrul metodei deschise de coordonare și care pot rezulta din instrumentul EU-SILC."2. La articolul 13 se adaugă următoarele alineate:"(4) Prin derogare de la alineatul (1), Estonia beneficiază de o contribuție financiară din partea Comunității pentru costul lucrărilor necesare pe durata celor patru ani de culegere a datelor începând cu 2005.(5) Finanțarea pentru anul 2007 trebuie să fie asigurată prin intermediul unui viitor program comunitar."3. Anexa II se înlocuiește cu textul prevăzut la anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Strasburg, 7 septembrie 2005.Pentru Parlamentul EuropeanPreședinteleJ. Borrell FontellesPentru ConsiliuPreședinteleC. Clarke[1] Avizul Parlamentului European din 10 mai 2005 (nepublicat încă în Jurnalul Oficial) și Decizia Consiliului din 12 iulie 2005.[2] JO L 165, 3.7.2003, p. 1.--------------------------------------------------20050907ANEXĂ"20050907"ANEXA IIDIMENSIUNEA MINIMĂ EFECTIVĂ A EȘANTIONULUINB: Referința este mărimea efectivă a eșantionului, care este mărimea solicitată, în cazul în care ancheta se bazează pe o eșantionare aleatorie simplă (efectul proiectat în raport cu variabila "riscul ratei sărăciei" = 1,0). Mărimea efectivă a eșantionului trebuie să fie mai mare în măsura în care efectele proiectate depășesc 1,0 și pentru compensarea non-răspunsurilor de orice tip. De asemenea, mărimea eșantionului se referă la numărul de gospodării valabile, care sunt gospodăriile și toți membrii acestora pentru care s-au obținut toate sau aproape toate informațiile solicitate."| Gospodării | Persoanele în vârstă de 16 ani sau mai mult, care urmează să fie intervievate |Transversal | Longitudinal | Transversal | Longitudinal |1 | 2 | 3 | 4 | |Statele membre ale UE | | | | |Belgia | 4750 | 3500 | 8750 | 6500 |Republica Cehă | 4750 | 3500 | 10000 | 7500 |Danemarca | 4250 | 3250 | 7250 | 5500 |Germania | 8250 | 6000 | 14500 | 10500 |Estonia | 3500 | 2750 | 7750 | 5750 |Grecia | 4750 | 3500 | 10000 | 7250 |Spania | 6500 | 5000 | 16000 | 12250 |Franța | 7250 | 5500 | 13500 | 10250 |Irlanda | 3750 | 2750 | 8000 | 6000 |Italia | 7250 | 5500 | 15500 | 11750 |Cipru | 3250 | 2500 | 7500 | 5500 |Letonia | 3750 | 2750 | 7650 | 5600 |Lituania | 4000 | 3000 | 9000 | 6750 |Luxemburg | 3250 | 2500 | 6500 | 5000 |Ungaria | 4750 | 3500 | 10250 | 7750 |Malta | 3000 | 2250 | 7000 | 5250 |Țările de Jos | 5000 | 3750 | 8750 | 6500 |Austria | 4500 | 3250 | 8750 | 6250 |Polonia | 6000 | 4500 | 15000 | 11250 |Portugalia | 4500 | 3250 | 10500 | 7500 |Slovenia | 3750 | 2750 | 9000 | 6750 |Slovacia | 4250 | 3250 | 11000 | 8250 |Finlanda | 4000 | 3000 | 6750 | 5000 |Suedia | 4500 | 3500 | 7500 | 5750 |Regatul Unit | 7500 | 5750 | 13750 | 10500 |Totalul statelor membre ale UE | 121000 | 90750 | 250150 | 186850 |Islanda | 2250 | 1700 | 3750 | 2800 |Norvegia | 3750 | 2750 | 6250 | 4650 |Total inclusiv Islanda și Norvegia | 127000 | 95200 | 260150 | 194300 |"--------------------------------------------------